joelniklaus/EU_Wikipedias huggingface dataset:
Joonas Laks



Isiklikku 

Joonas Laks on sündinud 6. mail 1987.

Haridus 
Tallinna Saksa Gümnaasiumi (endine 54. Keskkool) saksakeelse osakonna vilistlane (XXV lend).

Tallinna Tehnikaülikooli (praegune Taltech) Teedeehituse eriala tudeng. Lõputöö juhendaja Ain Kendra.

Töö 
Ta on liikluskorralduse spetsialist, kelle karjäär algas Teede REV-2 AS-is (praegu TREV-2 Grupp AS), kus ta õpingute kõrvalt töötas liikluskorralduse osakonnas ajutise liikluskorralduse juhina ja hiljem eelarvestaja ning liikluskorralduse projekteerijana. Viimane ametikoht kontsernis oli liikluskorralduse osakonna arendusjuht. 

Pärast seda oli ta erakonna Eestimaa Rohelised juhatuses ja täitis erakonnas mõnda aega ka peasekretäri rolli. 

Ta on otsedemokraatiat edendava sihtasutuse Terve Rahvas asutaja, nõukogu liige ja juht. Praeguseks on ta sihtasutuse tegevusest taandunud.

Pere
Tema isa on Henry Laks, ema Tiina Laks, vend Rasmus Laks, abikaasa Züleyxa Izmailova; neil on kolm last.

Viited

Eesti poliitikud
Sündinud 1987
Süvavõltsing

Süvavõltsing (inglise keeles deepfake) on tehisintellekti vahenditega tehtud võltsing.

Näiteks saab nii äärmiselt tõepäraselt teisendada kellegi kõne teise inimese häälega esitatuks, pildil asendada inimesi või nende riietust (või see üldse ära võtta), videos muuta inimese kõnet või käitumist.

Samuti saab süvavõltsingu tehnoloogiaga genereerida libauudiseid.

Süvavõltsingud hakkasid laiemalt levima 2017. aastal.

Vaata ka
plagiaat
desinformatsioon
infosõda

Viited

Välislingid 
 ""Huvitaja": Deepfake näitab inimesi tegemas asju, mida nad tegelikult teinud pole" ERR, 29. november 2019

Tehisintellekt
Kuritegevus
Albert (Saksi-Coburg-Gotha)

Prints Albert (Francis Albert Augustus Charles Emmanuel; 26. august 1819 Rosenau loss – 14. detsember 1861 Windsori loss) oli Suurbritannia ja Iirimaa Ühendkuningriigi kuninganna Victoria abikaasa ja nende üheksa lapse isa.

Mälestamine

Prints Albertile on pühendatud Londoni esinduslik kontserdimaja Royal Albert Hall ja Alberti memoriaal linna esinduspargis Hyde Parkis.

Sündinud 1819
Surnud 1861
Briti kuninglik perekond
Ekrüüvärv

Ekrüüvärv (prantsuskeelne écru 'toorkangas' tähendab töötlemata või pleegitamata kangast, ladina keelest crudus 'toores'), tänapäeva tootetutvustustes ka ekrüüvalge on kahvatu- kuni helebeež värvus, mis vastab ligikaudu pleegitamata linase või siidkanga värvusele. Võrreldes kreemvalgega on ekrüü toon kergelt hallikam.

Kasutamine 
Värvus seostub loodusliku, töötlematu, värske ja vahetuga.

Sõna leiab värvinimetusena ekrüü värvi või ekrüü 1920. ja 1930. aastate moeuudistest, õmblusnõuannetest ja reklaamidest. Tarvitati kõrvuti värvinimetustega kreem ja beež, millest võib järeldada, et polnud nende sünonüüm.

Tänapäeval kohtab värvinimetust ekrüü kangaste (näiteks mööblikangas), aksessuaaride jm toodete kirjeldustes, mõnikord seletava lisandiga naturaalvalge.

Pildid

Vaata ka 
 lambavalge
 kreemvalge

Viited 

Valkjad värvitoonid
Kollased värvitoonid
Roosad värvitoonid
Harrisoni maakond (Kentucky)

Harrisoni maakond (Harrison County) on maakond Ameerika Ühendriikides Kentucky osariigis.

Maakonna halduskeskus on Cynthiana.

Ajalugu
Maakond moodustati 1793. aastal ja sai nime kolonel Benjamin Harrisoni järgi.

Rahvastik
Elanike arv oli 2010. aasta rahvaloenduse järgi 18 846.

Arvestuslik rahvaarvu muutus (1. juuli seisuga):

Viited

Kentucky maakonnad
Tallinna kinode loend

Tallinna kinode loend on Tallinnas tegutsevate ja tegutsenud kino(teatrite) loetelu.

Kinode loetelu

Galerii

Viited

Välislingid 
Märkmeid Tallinna kinioahidektuurist, KINOLEHT La Strada Nr 7 veebruar 2011
Andri Ksenofontov, EESTI KINOD ENNE VIIMAST SÕDA, Kalender ..., nr. 1, oktoober 2017
 
Kinod
Eesti ehitiste loendid
Tallinna loendid
Jonathan Rodríguez

Jonathan Javier Rodríguez Portillo (sündinud 6. juulil 1993 Floridas) on Uruguay jalgpallur, kes mängib ründajana Saudi Araabia kõrgliiga klubis Al-Nassr ja Uruguay jalgpallikoondises.

Ta alustas klubikarjääri Uruguay kõrgliiga klubis Peñarol, millega ta liitus 2011. aastal. Klubi põhimeeskonnas debüteeris ta 2013. aastal. Debüüthooajal lõi ta liigas 12 väravat.

2015. aasta jaanuaris liitus ta Portugali kõrgliiga klubiga Lissaboni Benfica. Hooajal 2014–15 lõi ta Benfica duubelmeeskonnas Portugali esiliigas seitse väravat, kuid sai sel hooajal Benfica esindusmeeskonnas Portugali kõrgliigas kirja vaid ühe kohtumise. Hooajal 2015–2016 mängis ta laenul Hispaania kõrgliiga klubis Deportivo La Coruña, kuid ühtegi väravat tal sel hooajal liigas lüüa ei õnnestunud.

2016. aasta augustis sõlmis ta lepingu Mehhiko kõrgliiga klubiga Santos Laguna. Hooajal 2016–17 lõi ta Mehhiko kõrgliigas kokku 17 väravat. 2018. aasta kevadhooajal tuli ta Santos Lagunaga Mehhiko meistriks.

Aastatel 2019–2021 mängis ta Mehhiko kõrgliiga klubis Cruz Azul. 95 liigamänguga lõi ta Cruz Azuli eest 44 väravat. 2021. aastal tuli ta klubiga Mehhiko meistriks.

2022. aasta jaanuaris liitus ta Al-Nassriga.

Debüüdi Uruguay jalgpallikoondises tegi Rodríguez 10. oktoobril 2014 sõprusmängus Saudi Araabia vastu. Koondisekarjääri esimese värava lõi ta kolm päeva hiljem sõprusmängus Omaani vastu. Ta on kuulunud Uruguay koondisse 2015., 2019. ja 2021. aasta Copa Américal.

Saavutused 
Santos Laguna
Liga MX: Clausura 2018
Cruz Azul
Cruz Azul
Liga MX: Guardianes 2021
[[Campeón de Campeones}]]: 2021
Supercopa MX: 2019
Leagues Cup: 2019

Viited 

Uruguay jalgpallurid
Lissaboni Benfica jalgpallurid
Deportivo La Coruña mängijad
Santos Laguna mängijad
Cruz Azuli mängijad
Primeira Liga mängijad
La Liga mängijad
Sündinud 1993
Pekka Piekäinen

Pekka Martti Piekäinen (30. detsember 1945 – 25. detsember 2004) oli tuntud Soome metallikunstnik-disainer. Ta kavandas kelli tuntud Šveitsi firmadele Omega, Tissot ja Lanco, oli aastatel 1971–1989 peakunstnik firmas Auran Kultasepät OÜ ning seejärel asutas 1991. aastal koos Anna-Kaisa Laaksoga ühise firma PlatinOro OÜ. Lisaks on Piekäinen pälvinud Soome riikliku disainipreemia.

Pekka Piekäinen sündis 1945. aastal Helsingis ja käis seal ka koolis. Metallitööga tegi Piekäinen algust juba poisikesena, tal oli võimalus õppida nii kullassepast isa kui ka kuulsa vene päritolu kullassepa Boris Sarvala juures. Pärast keskkooli hakkas ta pakkuma firmadele ehtenäidiseid ja pääses samal ajal ka Helsingi Kõrgema Kunstikooli õhtusesse osakonda. Piekäineni varem omandatud oskused olid aga nii head, et seal ta palju uut juurde ei õppinud.

Pärast õpinguid Helsingi Kõrgemas Kunstikoolis töötas Piekäinen 18 aastat Turus suures kullassepaettevõttes Auran Kultasepät OÜ. Kui firma müüdi, otsustas ta omal käel hakkama saada. Auran Kultasepät OÜ oli aidanud tal ka mujal maailmas nime teha, sest tema tööd olid poeriiulitel suurlinnades Londonis, New Yorgis, Tokyos ja Pariisis. Piekäinen oli ka esimene Põhjamaade disainer, kelle töid müüdi Tiffany & Co poodides. 1991. aastal asutas ta koos Anna-Kaisa Laaksoga ühise firma PlatinOro OÜ. Pekka Piekäineni tehtud asju on Suurbritannia kuninglikul perekonnal, paljudel Euroopa riigipeadel ja tema ehteid on kandnud ka printsess Diana.

PlatinOro OÜ asutati 1991. aastal Anna-Kaisa Laakso ja Pekka Piekäineni poolt. Piekäinen kohtas maailmakuulsat Portugali vääriskivibrändi Atlantist maaletoovat Laaksot kullasseppade messil. Kui Piekäinen valiti 2002. aastal aasta kullassepaks, kavandas ta Anna-Kaisale esimesed Marquize-seeria ehted.

Piekäinen suri aastal 2004.

Viited 

Soome kunstnikud
Sündinud 1945
Surnud 2004
Võru Järve Kool

Võru Järve Kool on 1996. aastal Võru linna loodud toimetulekukool. 

Võru Järve Koolis õpetatakse lapsi hooldus- ja toimetulekuõppekava alusel. Koolis omandavad põhiharidust mõõduka, raske ja sügava vaimse ning liitpuudega õpilased.

Kooli võetakse vastu eelistatult kohaliku omavalitsuse lapsed, ent vabade kohtade olemasolul on võimalik Võru Järve Kooli õppima asuda ka kaugemalt. Võru linnast kaugel elavatele õpilastele on loodud tingimused koolis ööbimiseks.

Ajalugu 
Võru linnas hakati intellektipuudega õpilasi õpetama aastal 1992, mil põhikooli- ja gümnaasiumiseadusesse viidi sisse muudatus, mis tagab kõigile lastele võimaluse omandada võimetekohast haridust. Neli aastat õppisid erivajadusega lapsed Friedrich Reinhold Kreutzwaldi nimelise Võru 1. Keskkooli arendusklassis, mille ruumid asusid Punamütsikese lasteaias. 1996. aastal rajati pedagoogide ja lastevanemate initsiatiivil Võrru Liiva tänavale eraldiseisev kool erivajadustega õpilastele. Esimesel aastal õppis koolis kaheksa õpilast, 2018/2019. õppeaastal oli koolis õpilasi 23.

Koostöö 
Võru Järve Kool võtab aktiivselt osa rahvusvahelistest projektidest. Osaletud on viies Comenius ning kahes Erasmus+ rahvusvahelises projektis. Projekti "Toetades tervislikku Euroopat" (2017–2020) eesmärk on suurendada intellektipuudega õpilaste sotsiaalset kaasamist kogukonda ja edendada tervislikke eluviise.  2014. aastal osaleti projektis "Are EU ready to life and work". Projektipartneriteks olid erivajadustega laste koolid Portugalist, Rumeeniast ja Lätist. Projekti raames töötati välja õppekava, mis valmistab intellektipuudega õpilasi paremini täiskasvanueluks ette ning võimaldab liikuda ühelt eluetapilt teisele võimalikult sujuvalt. Võru Järve Kooli õpilased on käinud projekti raames tööharjutusi tegemas Võru Kaubamajas, Kuningatalus ning ettevõttes KPG Kaubanduse OÜ.

Tunnustused 
Võru Järve Kooli õpilased on oma kooli esindanud nii rahvusvahelistel kui ka kodumaistel spordivõistlustel. 2018. aastal Otepääl toimunud Euroopa murdmaasuusatamise eriolümpial võideti neli medalit. Võru Järve Kool esindas Eestit ka 2018 Riias rahvusvahelisel ujumisvõistlusel, kus samuti kooli õpilased saavutasid poodiumikohad.

Viited 

Võru maakonna koolid
Antti Rinne valitsus

Antti Rinne valitsus oli Soome 75. valitsus. Peaminister Antti Rinne juhitav valitsus astus ametisse 6. juunil 2019. Valitsuse moodustasid Soome Sotsiaaldemokraatlik Partei, Soome Keskerakond, Roheline liit, Vasakliit ja Soome Rootsi Rahvapartei. Valitsuses oli 19 ministrikohta.

2019. aasta novembri lõpus selgus, et Rinne oli parlamendile valetanud, kui väitis, et ei teadnud riigifirma Posti Group plaanist viia 700 pakisorteerijat üle tütarfirmasse ning kehtestada neile kehvem kollektiivleping. Rinne esitas 3. detsembril president Sauli Niinistöle tagasiastumispalve, mille president rahuldas. 

10. detsembril astus ametisse Sanna Marini valitsus.

Valitsuse liikmed

Viited 

Soome valitsused
DND (ansambel)

DND ehk Dead Next Door (varasema nimega Big Whisky) on Eesti-Briti alternatiivroki ansambel.

Ansambel alustas tegevust Tartus Big Whisky nime all. Selle nime all esineti ka 1998. aasta Tartu tudengibändi festivalil.

Ansambel alustas Dead Next Doori nime all tegevust 2003. aastal Londonis pärast seda, kui selle liikmed olid sinna kolinud. Ansambel ongi pärast nimevahetust tegutsenud peamiselt Londonis, aga andnud kontserte ka Eestis.

Alates 2012. aastast tegutseb DND taas Eestis.

2013. aasta aprillis andis DND välja esimese eestikeelse albumi.

Koosseis
Andreas Sepp – laul, kitarr
Rainer Rob Sirel – basskitarr
Mait Arvi – kitarr (alates 2021)
Raido Kits – trummid
Eddie Darko – kitarrr (kuni 2021)

Diskograafia
"Low Budget Rock 'n' Roll" (2003)
 EP "Time to Fight" (2006)
"Flow" (2009)
"A Birthday" (2010)
"Tulede säras" (2013)
"Kõikide haiguste ravi" (2017)
"Kesköine" (2020)

Videod 

 "Rubiin" Viktor Koshkin
 "Kuidas kuivab värv"

Viited

Välislingid
R2 LIVE. Dead Next Door
DND MusicBrainz'is

Eesti rock-ansamblid
Suurbritannia ansamblid
Süngehel

Süngehel on Tallinnas tegutsev black/death metal'i ansambel.

Süngehel loodi veebruaris 2012. Ilmunud on kolm täispikka albumit ja üks EP. 

Kaheksa aasta jooksul on bänd andnud ligi 70 kontserti Soomes, Eestis, Lätis, Leedus, Poolas ja Tšehhis.

Liikmed
Wroth666 – vokaal, kitarr
Caddy – vokaal
KuradiSiim – bass
Count Vincent von Arckharum -kitarr
Inferator – trumm

Endised liikmed
Sander – trummid (2012–2013)
Malphas – trummid (2013–2020)
Alla-Xul – kitarr (2013–2015)
Kõdu – kitarr (2016–2020)

Diskograafia
"Necromantic Blood" (2014)
"Celebration of the Black Goat" (2016)
"Impure Chapter of Death" (2017)
"Throne of the Desolator" (2020)

Välislingid
 https://www.facebook.com/Sungehel/
 https://sungehel666.bandcamp.com/

Eesti ansamblid
Duolingo

Duolingo on platvorm, mis sisaldab keeleõppe veebisaiti ja rakendust ning digitaalset keeleoskuse hindamise eksamit. Rakendus ja veebileht on tasuta. Duolingo pakub lisatasu eest preemium teenust oma rakendusele ja veebilehele. Alates 2019. aasta jaanuarist pakub keeleõppe veebisait ja rakendus 85 keelekursust 24 keeles. Rakendusel on maailmas umbes 300 miljonit registreeritud kasutajat.

Keelekursused

Kursused inglise keele kõnelejatele

Terviklikult valmis 

 Hispaania keel
 Prantsuse keel
 Saksa keel
 Jaapani keel
 Itaalia keel
 Korea keel
 Hiina keel
 Vene keel
 Portugali keel
 Türgi keel
 Hollandi keel
 Rootsi keel
 Kreeka keel
 Ülem-Valüüria keel
 Iiri keel
 Poola keel
 Heebrea keel
 Hindi keel
 Norra keel
 Vietnami keel
 Taani keel
 Rumeenia keel
 Havai keel
 Tšehhi keel
 Suahiili keel
 Kõmri keel
 Esperanto keel
 Ukraina keel
 Indoneesia keel
 Klingoni keel
 Araabia keel
 Soome keel
 Ladina keel

Beetaversioon 

 Ungari keel
 Navaho keel
 Klingoni keel

Alfaversioon 

 Jidiši keel
 Haiti kreoolikeel
 Tamili keel
 Maoori keel

Kursused, mis on saadaval teistes keeltes  
 Araabia keel: Inglise, prantsuse, saksa, rootsi
 Hiina keel: Inglise, hispaania, prantsuse
 Tšehhi keel: Inglise
 Hollandi keel: Inglise
 Prantsuse keel: Inglise, hispaania, itaalia, saksa, portugali
 Saksa keel: Inglise, hispaania, prantsuse
 Kreeka keel: Inglise
 Hindi keel: Inglise
 Ungari keel: Inglise
 Indoneesia keel: Inglise
 Itaalia keel: Inglise, prantsuse, saksa
 Jaapani keel: Inglise
 Korea keel: Inglise
 Poola keel: Inglise
 Portugali keel: Inglise, hispaania, prantsuse, saksa, itaalia
 Rumeenia keel: Inglise
 Vene keel: Inglise, saksa, prantsuse, hispaania
 Hispaania keel: Inglise, prantsuse, itaalia, portugali, saksa, katalaani, esperanto, vene, guaranii
 Tai keel: Inglise
 Türgi keel: Inglise, saksa, vene
 Ukraina keel: Inglise
 Vietnami keel: Inglise

Viited 

Veebisaidid
Keeleteadus
Sanna Marin

Sanna Mirella Marin (sündinud 16. novembril 1985 Helsingis) on Soome sotsiaaldemokraatlik poliitik, alates 10. detsembrist 2019 Soome peaminister.

Enne seda oli ta alates 6. juunist 2019 Soome transpordi- ja kommunikatsiooniminister. Pärast Antti Rinne tagasiastumist valis 8. detsembril 2019 Sotsiaaldemokraatlik Partei Marini peaministrikandidaadiks.  Pärast ametisse kinnitamist sai 34-aastasest Marinist Soome ajaloo noorim peaminister ja kolmas naispeaminister.

Töö 
Marin sündis Helsingis, elas Espoos ja Pirkkalas, kus lõpetas 2004. aastal ka gümnaasiumi. Alates 2007. aastast elab Tamperes. Asus samal aastal õppima Tampere Ülikooli avalikku haldust, sai seal 2012. aastal bakalaureusekraadi ja 2017. aastal magistrikraadi, tööd on käsitlenud valla- ja regionaaljuhtimisest ning selle juhtimise professionaliseerumist.

2012. aastal valiti ta Tampere linnavolikokku, ta oli linnavolikogu esimees aastatel 2013–2017. 2012. aastal valiti Marin Sotsiaaldemokraatliku Partei esimeseks aseesimeheks. 2015. aastal valiti ta Eduskunna liikmeks. 2019. aastal sai temast Antti Rinne valitsuse transpordi- ja kommunikatsiooniminister.

Isiklikku 
Sanna Marin kasvas üles ema ja tema naissõbra poolt. Tema vanemad lahutasid Sanna Marini noorusaastatel. 2020. aasta juunis tema isa suri.

Sanna Marin abiellus 1. augustil 2020 oma ammuse elukaaslase Markus Räikköneniga, neil on tütar Emma Amalia Marin.

Sanna Marinile meeldib tantsida.

Vaata ka 
 Sanna Marini valitsus

Viited

Välislingid 
 Finnish PM defends dancing, takes drug test to clear herself. AP News, 19. august 2022

Soome peaministrid
Soome poliitikud
Sündinud 1985
UNESCO maailmapärand Taanis

Taani alal on UNESCO maailmapärandi nimistus 10 objekti ja neli objekti kandidaati. Kuna Gröönimaa pole iseseisev riik, käsitletakse Gröönimaa objekte maailmapärandi Taani loetelus.

Nimistusse on kantud:
seitse kultuuripärandi objekti:
1994 Jellingi kääpad, ruunikivid ja kirik
1995 Roskilde peakirik
2000 Kronborgi linnus
2015 Christiansfeld, vennastekiriku asundus
2015 Põhja-Sjællandi par force-jahipidamise maastik
2017 Grööni Kujataa. Viikingite ja inuittide põllumajandusmaastik igijää piiril. Asub Gröönimaal
2018 Aasivissuit – Nipisat. Inuiti jahiväli jää ja mere vahel. Asub Gröönimaal
kolm looduspärandi objekti:
2004 Ilulissati jääfjord. Asub Gröönimaal
2014 Stevnsi klint
2014 Waddenzee. Ühispärand Hollandi ja Saksamaaga
nimistusse kandideerib alates 1993. aastast veel neli objekti

Vaata ka
UNESCO maailmapärand Gröönimaal

Viited

Välislingid
UNESCO maailmapärand Taanis. UNESCO maailmapärandi koduleht. Inglise keeles
Mutlased

Mutlased (Talpidae) on imetajate sugukond. 

Eestis elab üks sellesse sugukonda kuuluv liik: euroopa mutt (Talpa europaea).
Merle Raaliste

Merle Raaliste (sündinud 15. veebruaril 1986 Pärnus) on Eesti sõudja. 

Lõpetas 2005 Pärnu Koidula Gümnaasiumi, 2010 põllumajandussaaduste tootmise ja turustamise erialal EMÜ ning 2015 rõiva- ja tekstiiliala ressursikorralduse erialal Tallinna Tehnikakõrgkooli. 

Harrastanud sõudmist 1999–2005 Reet Palmi ja Matti Killingu juhendamisel. 
Tulnud 6 korral Eesti meistriks: 
2001 roolijata neljapaadil, 
2003 paarisaerulisel neljapaadil
2001 ja 2003–05 kaheksapaadil.

Viited

Eesti sõudjad
Maire Roots

Maire Roots (aastast 1985 Maire Jürgenstein; sündinud 23. veebruaril 1962 Pärnus) on Eesti sõudja. 

Lõpetas 1980 Pärnu 2. keskkooli ja 1985 kaubatundjana TRÜ majandusteaduskonna. Töötanud aastast 2001 AS-is Kanpol ostujuhina.

Sport
Sõudma hakkas 1975 Evi Lepiku ja Mihkel Leppiku juhendamisel. 
Võitis NL-i noortemv-tel 1977 kaheksapaadil ja 1979 roolijata kahepaadil hõbeda. 
Tulnud 10 korral Eesti meistriks: 
1980–81 roolijata kahepaadil,
1978 ja 1980–81 roolijaga neljapaadil, 
1980 paarisaerulisel roolijaga neljapaadil 
1978 ja 1980–1982 kaheksapaadil.

Viited

Eesti sõudjad
Jaan Siilak

Jaan Siilak (sündinud 4. augustil 1942 Pärnus) on Eesti võistlustantsuõpetaja. 

Lõpetas 1960 Tartu 8. keskkooli, õppis 1960–1963 Tartu Riikliku Ülikooli kehakultuuriteaduskonnas. 

Harrastanud sõudmist, tulnud 1960–1962 kaheksapaadil Eesti meistriks.
Tantsu hakkas õppima 1962 Tartus. Lõpetas 1965. aastal tantsuõpetajate kaugõppekooli, täiendanud end koos abikaasa ja tantsupartneri Hele Siilakuga mitmes Euroopa riigis, peamiselt Suurbritannias.
Tegutsenud aastast 1965 Tartus tantsuõpetajana, juhtinud alates 1978 koos Helega tantsuklubi Stiil (aastast 2000 peatreenerina). 
Võistlustantsutreeneri 6. kutsetase (2016).
Töötanud 1980–2000 Tartu Laste- ja Noortemajas. 
Olnud Võistlustantsuliidu asutajaid, 1991–2005 juhatuse liige ning 1999–2000 spordidirektor ja Eesti võistlustantsijate koondise peatreener. 
Korraldanud rahvusvahelisi turniire, aastast 1997 rahvusvahelise kõrgeima kategooria kohtunik.

Tunnustus
2000–2005 – Eesti parim tantsutreener
2014 – Tantsuspordiliidu auliige

Isiklikku

Abikaasa ja tantsupartner Hele Siilak, aastani 1978 Mikson (sündinud 24. novembril 1948 Võrus), on rahvatantsu- ja aastast 1975 võistlustantsuõpetaja (6. kutsetase, 2005). 
Lõpetas 1967 Põlva keskkooli ja 1980 tantsuõpetajate kaugõppekooli, töötanud 1980–2000 Tartu Laste- ja Noortemajas. 

Aastast 1994 rahvusvahelise kõrgeima kategooria kohtunik. 

Jaan ja Hele Siilaku õpilasi: tütar Siret Siilak (16-kordne Eesti meister, koos Indrek Ehastega 1995 noorte MM-il standardtantsudes 4. koht, koos Roman Mayeriga 7-kordne Austria meister standardtantsudes), Erkki Aas, Peep Vardja, Martin Parmas, Kaisa Oja, Marko Mehine, Maria Fessai.

Kasvatanud üle 40 rahvusvahelise klassi tantsija ja võistlustantsutreeneri. Stiili tantsupaarid on üle 120 korra tulnud Eesti meistriks.

Viited

Eesti sõudjad
Eesti tantsijad
Sündinud 1942
Serhi Krõvonoss

Sergi Krõvonoss (ukraina keeles Сергій Григорович Кривонос; sündinud 26. juulil 1970 Krementšukis Poltava oblastis Ukraina NSV-s) on Ukraina sõjaväelane.

Töökäik 
Ta oli alates 5. jaanuarist 2016 Ukraina erioperatsioonijõudude ülema asetäitja. Oli aastatel 2019-2020 Ukraina Rahvusliku Julgeoleku ja Kaitse Nõukogu sekretäri asetäitja. Korraldas Kiievi lahingu ajal Kiievi lennujaama kaitset.

Autasud 
 Ukraina Rahva Kangelane

Auastmed 
 kindralmajor

Viited

Välislingid 
Порошенко ввел в действие решение СНБО, задействовал Кривоноса - Liga Novosti, 08.05.2019, 09:43 
В своем нынешнем виде "Укроборон­пром" нам точно не нужен - Сергей Кривонос - Apostrof, 30.10.2019 
Зеленский уволил заместителя секретаря СНБО Кривоноса с двух должностей - Ukrainska Pravda, 29.11.2019 

Ukraina sõjaväelased
Sündinud 1970
Rudolf Kaste

Rudolf Kaste (kuni 1937. aastani Kasberg, ka Kasperg) VR I/3 (18. oktoober 1883 Maeru, Keila kihelkond – 24. juuni 1952, Haapsalu) oli Eesti sõjaväelane (veebel).

Osales Esimeses maailmasõjas. Mobiliseeriti 1914. aastal ning määrati teenima Tallinnas asunud 91. jalaväepolku. Saadeti selle koosseisus rindele, sõdis kuni sama aasta detsembrini polgu 5. roodu koosseisus jalaväelasena. Sai haavata ja evakueeriti.

Peale paranemist asus teenima lennuväkke ning õppis aviomotoristiks. Teenis alul Vitebskis asunud IV lennuväe pargis. 20. detsembril 1917. aastal arvati reservi Krasnoje Selos asunud mereväe õhusõja koolist.

3. jaanuaril 1919 asus teenima lennuväe roodus I järgu motoristina. Tegutses merelennusalga motoristina, mis asus Lennusadamas. Esimese Eesti merelennuki Grigorovitš M-16 lennukorda seadmise eest sai hiljem Vabadusristi. 1920. aasta augustis nimetati merelennusalga töökodade juhatajaks. 1. veebruaril 1921 merelennusalk likvideeriti ning Rudolf Kaste jätkas kuni 1. maini 1921 samas eraisikuna elektriinstruktorina. Lahkus seejärel sõjaväeteenistusest.

1926. aastal asus uuesti teenistusse üleajateenija allohvitserina tagavaraeskadrilli motoristi ametikohal. 1. aprillil 1927 määrati lennuväerügemendi ümberformeerimise puhul aviotöökoja motoristiks. Sama aasta 15. novembrist määrati aviotöökoja lennukite kokkupanemise töötoa ülemaks, kuid aasta hiljem, 1. novembrist 1928 loobus omal soovil sellest ametist ning jätkas aviomotoristina.

Teenis Lennubaasi mootorite töötoas, hiljem Lennuväe Baasi mootorite- ja elektritöötoas kuni 1940. aastani. Arvati vanuse tõttu reservi 1. juunil 1940

Tunnustused 
Georgi rist - 1916
Vabadusrist I/3 - 1920
Eesti Vabadussõja mälestusmärk - 1922

Kirjandus 
 "Eesti Vabadusristi kavalerid", Vabadusristi Vendade Ühenduse keskjuhatus, 1935  

Lennuväerügemendi koosseis
Lennubaasi koosseis
Eesti lennundustegelased
Eestistatud nimega inimesed
Vabadusristi I liigi 3. järgu kavalerid
Sündinud 1883
Surnud 1952
Santiago Arias

Santiago Arias Naranjo (sündinud 13. jaanuaril 1992 Medellínis) on Colombia jalgpallur, kes mängib paremkaitsjana Saksamaa kõrgliiga klubis Leverkuseni Bayer ja Colombia jalgpallikoondises.

Ta alustas klubikarjääri Colombia klubis La Equidad, mille põhimeeskonnas debüteeris Colombia kõrgliigas 2009. aastal. 2011. aasta juulis sõlmis ta viieaastase lepingu Portugali kõrgliiga klubiga Lissaboni Sporting. Kahe hooaja jooksul Portugalis sai ta rohkem mänguaega Sportingu duublemeeskonnas.

2013. aasta juulis sõlmis ta nelja-aastase lepingu Hollandi kõrgliiga klubiga PSV Eindhoven. Ta mängis Hollandis viis hooaega ning tuli hooaegadel 2014–15, 2015–16 ja 2017–18 PSV Eindhoveniga Hollandi meistriks. Hooajal 2017–18 valiti ta Hollandi kõrgliiga parimaks mängijaks ja liiga sümboolsesse koosseisu.

2018. aasta juulis siirdus Arias 11 miljoni euro eest Hispaania kõrgliiga klubisse Madridi Atlético. 2020. aasta septembris läks ta laenule Leverkuseni Bayeri. 

Ta osales Colombia kuni 17-aastaste koondisega 2009. aasta noorte maailmameistrivõistlustel, kus Colombia sai neljanda koha. Debüüdi Colombia jalgpallikoondises tegi Arias 2013. aasta septembris MM-i valikmängus Paraguay vastu. Ta on kuulunud Colombia koondisse 2014. aasta maailmameistrivõistlustel, 2015. aasta Copa Américal, 2016. aasta Copa América Centenariol, 2018. aasta maailmameistrivõistlustel ja 2019. aasta Copa Américal.

Saavutused 
PSV
Eredivisie: 2014–15, 2015–16, 2017–18
Johan Cruijff Shield: 2015, 2016

Colombia jalgpallurid
Lissaboni Sportingu jalgpallurid
PSV Eindhoveni mängijad
Madridi Atlético mängijad
Leverkuseni Bayeri mängijad
Primeira Liga mängijad
La Liga mängijad
Bundesliga mängijad
Sündinud 1992
Błaszki

Błaszki (saksa keeles Schwarzau) on linn Poolas Łódźi vojevoodkonnas Sieradzi maakonnas, Błaszki valla halduskeskus.

Błaszkit on ürikutes esmakordselt mainitud 1437. aastal, linnaõigused sai 1722. aastal.

Galerii

Viited

Łódźi vojevoodkonna linnad
Mateus Uribe

Andrés Mateus Uribe Villa (sündinud 21. märtsil 1991 Medellínis) on Colombia jalgpallur, kes mängib poolkaitsjana Portugali kõrgliiga klubis Porto ja Colombia jalgpallikoondises.

Ta alustas klubikarjääri 2010. aastal Colombia esiliiga klubis Deportivo Español. 2012. aastal liitus ta Colombia kõrgliiga klubiga Envigado. Seejärel jätkas ta karjääri riigi kõrgliiga klubides Deportes Tolima ja Atlético Nacional. 2017. aasta kevadhooajal tuli ta Atlético Nacionaliga Colombia meistriks. Lisaks võitis ta Atlético Nacionaliga 2016. aastal Lõuna-Ameerika klubide meistrivõistlused Copa Libertadorese ja 2017. aastal Lõuna-Ameerika superkarika Recopa Sudamericana.

2017. aasta augustis liitus Uribe Mehhiko kõrgliiga klubiga Club América. Hooajal 2017–18 lõi ta Mehhiko liigas 11 väravat. 2017–18 kevadhooajal valiti ta liiga sümboolsesse koosseisu. 2018–19 sügishooajal tuli ta klubiga Mehhiko meistriks.

Debüüdi Colombia jalgpallikoondises tegi Uribe 26. jaanuaril 2017 sõprusmängus Brasiilia vastu. Koondisekarjääri kaks esimest väravat lõi ta 9. juunil 2019 sõprusmängus Peruu vastu. Ta on kuulunud Colombia koondisse 2018. aasta maailmameistrivõistlustel ja 2019. aasta Copa Américal. 2018. aasta maailmameistrivõistluste kaheksandikfinaalis Inglismaaga oli ta üks kahest Colombia mängijast, kes penaltiseerias eksis.

Saavutused 
Atlético Nacional
Categoría Primera A: Torneo Apertura 2017
Copa Colombia: 2016
Copa Libertadores: 2016
Recopa Sudamericana: 2017
América
Liga MX: Apertura 2018
Copa MX: Clausura 2019
Campeón de Campeones: 2019

Colombia jalgpallurid
Club América mängijad
FC Porto mängijad
Sündinud 1991
Rzgów

Rzgów on linn Poolas Łódźi vojevoodkonnas Łódźi maakonnas, Rzgówi valla halduskeskus. Rzgów asub Łódźi kesklinnast umbes 12 km lõunas.

Rzgówi on ürikutes esmakordselt mainitud 1378. aastal. Linnaõigused sai Rzgów 1476. aastal, kuid kaotas need 1870. aastal. 1. jaanuaril 2006 sai Rzgów linnaõigused tagasi.

Galerii

Viited

Łódźi vojevoodkonna linnad
Dolsk

Dolsk (saksa keeles Dolzig) on linn Poolas Suur-Poola vojevoodkonnas Śremi maakonnas, Dolski valla halduskeskus. Dolsk asub Poznańist umbes 47 km lõunas.

Dolskit on ürikutes esmakordselt mainitud 1136. aastal, linnaõigused sai 1359. aastal. Teise Poola tagajärjel läks Dolsk 1793. aastal Preisi kuningriigi võimu alla. Alates 1807. aastast oli Dolsk Varssavi hertsogiriigi koosseisus, kuid läks 1815. aastal Neljanda Poola jagamise tulemusel Preisimaa võimu alla tagasi. Tagasi Poolale läks Dolsk Esimese maailmasõja järel.

Galerii

Viited

Suur-Poola vojevoodkonna linnad
Jefferson Lerma

Jefferson Andrés Lerma Solís (sündinud 25. oktoobril 1994 El Cerritos) on Colombia jalgpallur, kes mängib keskpoolkaitsjana Premier League'i klubis Bournemouth ja Colombia jalgpallikoondises. Ta võib mängida ka kaitsva poolkaitsja või paremkaitsja positsioonil.

Ta alustas klubikarjääri Colombia kõrgliiga klubis Atlético Huila, mille põhimeeskonnas debüteeris ta 2013. aastal. 2015. aasta augustis suundus ta laenule Hispaania kõrgliiga klubisse Levante. 2016. aasta juulis sõlmis ta klubiga püsiva nelja-aastase lepingu.

2018. aasta augustis liitus ta Bournemouthiga. 10. novembril 2018 lõi ta mängus Newcastle Unitedi vastu oma esimese värava Inglismaa kõrgliigas.

Colombia jalgpallikoondises tegi Lerma debüüdi 2017. aastal. Ta on kuulunud Colombia koondisse 2018. aasta maailmameistrivõistlustel ja 2019. aasta Copa Américal. Lisaks kuulus ta 2016. aasta suveolümpiamängude jalgpalliturniiril Colombia olümpiakoondisse.

Välislingid 

Colombia jalgpallurid
Levante UD jalgpallurid
AFC Bournemouthi mängijad
La Liga mängijad
Premier League'i mängijad
Sündinud 1994
Tomás Rincón

Tomás Eduardo Rincón Hernández (sündinud 13. jaanuaril 1988 San Cristóbalis) on Venezuela jalgpallur, kes mängib poolkaitsjana Itaalia kõrgliiga klubis Sampdoria ja Venezuela jalgpallikoondises. Ta on koondise kapten.

Ta alustas klubikarjääri Venezuela kõrgliiga klubis Zamora, mille põhimeeskonnas debüteeris 2007. aastal. Hooajal 2008–09 mängis ta Venezuela teises kõrgliiga klubis, Deportivo Táchiras.

2009. aasta jaanuaris liitus ta Saksamaa kõrgliiga klubiga Hamburger SV, kus mängis kokku kuuel hooajal. 2014. aastal siirdus ta Itaaliasse, liitudes sealse kõrgliiga klubiga Genoa. 2017. aasta jaanuaris liitus ta läbi aegade esimese Venezuela mängijana Juventusega, kellega tuli samal hooajal Itaalia meistriks. 2017. aasta augustis suundus ta laenule Torinosse. 2018. aasta jaanuaris ostis Torino Rincóni mängijaõigused. 2022. aasta jaanuaris läks ta Torinost laenule Sampdoriasse.

Debüüdi Venezuela jalgpallikoondises tegi Rincón 2008. aastal. Koondisekarjääri esimese värava lõi ta 16. novembril 2018 sõprusmängus Jaapani vastu. Ta on alates 2011. aastast kuulunud Venezuela koondisse neljal Copa América turniiril.

Saavutused 
Juventus
Serie A: 2016–17
Coppa Italia: 2016–17

 
Venezuela jalgpallurid
Hamburger SV mängijad
Genoa CFC mängijad
Torino Juventuse mängijad
Torino FC jalgpallurid
UC Sampdoria mängijad
Bundesliga mängijad
Serie A mängijad
Sündinud 1988
Kitty Hart-Moxon

Kitty Hart-Moxon (neiupõlvenimega Kitty Felix; sündinud 1. detsembril 1926 Bielskos Teises Poola vabariigis) on poola juudipäritolu holokaustis ellujäänu (Sh'erit ha-Pletah), kes elab Suurbritannias.

Noorpõlv

Deporteerimine
1943. aastal saatsid natsivõimud ema Lola Rosa Felixi koos tütrega ülesantuna vangilaagritesse ja lõpuks kaks ööpäeva kestnud rongisõidul Auschwitz II-Birkenau koonduslaagrisse, kuhu saabusid 6. aprillil. Sama saatus tabas sadu tuhandeid aškenazi juute üle terve Kesk-Euroopa. Kitty oli vaid 16-aastane ehk komandantide silmis piisavalt elujõuline tööülesannete täitmiseks (vahelduvalt umbes 35 000 inimese seas), mistõttu ei suunatud teda otse hukkamisjärjekorda gaasikambrites. Erikombel säästeti ka tema polüglotist ema, nende esmaseks ülesandeks jäi koolnud sunnitööliste kohtlemine, mis nõudis vähem vaeva kui välitööd laagri vahetus läheduses. Vaid taibukus, keelevaist ja õigel ajal õigete rollide täitmine (näiteks rooja rookimine laagriosmikute põrandarennidest) hoidis nende tervist (külmumast, nälgimast ja nakatumast) vangistuses, kus järeleandmatu ellujäämine oli peaaegu ilmvõimatu.

Vabastamine
Vahetult pärast ameeriklaste poolt vabastust 1945. aasta aprillis sai ta koos emaga Inglismaalt asüüli, kus abiellus, töötas radioloogina ja pühendas ülejäänud elu holokausti teadvustamisele.

Ta oli üks esimesi, kes hakkas Auschwitzi koonduslaagri terrorit ja ebainimlikust laiemalt avalikustama.

Autobiograafiad
"I am Alive" (1961)
"Return to Auschwitz" (1981)

Autasud
Briti impeeriumi ordu ohvitser (2003)
Birminghami Ülikooli audoktorant (2013)

Viited

Poola inimesed
Sündinud 1926
Moryń

Moryń (saksa keeles Mohrin) on linn Poolas Lääne-Pomorze vojevoodkonnas Gryfino maakonnas, Moryńi valla halduskeskus.

Asulat on ürikutes esmakordselt maininud 1263. aastal, linnaõigused sai 1306. aastal. Kuni 1945. aastani oli linn Saksamaa koosseisus, läks Potsdami konverentsi otsusel Poolale.

Galerii

Viited

Lääne-Pomorze vojevoodkonna linnad
Lüganuse Valla Leht

Lüganuse Valla Leht oli 1999-2009 ilmunud ajaleht, mis vahendas Lüganuse valla. Lehte andis välja Lüganuse vallavalitsus. Leht ilmus neli korda aastas.

Viited

Välislingid

Eesti endised ajalehed
Lüganuse vald
Marjamaa

Marjamaa oli Vastemõisa, Olustvere ja Suure-Jaani valla ning Suure-Jaani ja Võhma linna leht. Leht ilmus 1993–1995. Lehte andis välja AS Merken.

1996 hakkasid ilmuma Võhma Linnaleht ja Infoleht (Vastemõisa valla ajaleht) ja 2000 hakkas ilmuma Leole (Suure-Jaani linna, Suure-Jaani valla ja Olustvere valla ajaleht).

Viited

Välislingid

Eesti endised ajalehed
Vastemõisa vald
Suure-Jaani
Võhma
Svjatoslav Vakartšuk

Svjatoslav Vakartšuk (Святослав Іванович Вакарчук, sündinud 14. mail 1975 Mukatševos) on Ukraina muusik ja poliitik, ansambli Okean Elzõ juht.

Elulugu 
Liitus 2022. aasta märtsis Ukraina territoriaalkaitsejõududega.

Viited

Välislingid 
Стало відомо, хто зайде до парламенту замість Вакарчука - Slovo i Dilo, 11.06.2020

Ukraina muusikud
Ukraina poliitikud
Sündinud 1975
Merli Sild

Merli Sild (kuni 2005 Merli Kleinert; sündinud 9. aprillil 1954 Põltsamaal) on eesti muuseumitöötaja, endine pikaaegne Eesti Põllumajandusmuuseumi juhataja.

Hariduskäik
Ta lõpetas 1972. aastal Põltsamaa Keskkooli ja 1976. aastal Eduard Vilde nimelise Tallinna Pedagoogilise Instituudi kultuuritöö alal. 2008. aastal lõpetas ta avatud ülikoolis magistriõppe Tartu Ülikooli filosoofiateaduskonna kultuurikorralduse erialal.

Töökäik
Ta on töötanud Jõgeva rajooni täitevkomitee kultuuriosakonna inspektorina, aastatel 1988–1994 oli ta täitevkomitee/ Jõgeva maavalitsuse kultuuriosakonna juhataja. 

Aastatel 1994–2005 oli ta Eesti Rahva Muuseumi Sõprade Seltsi sekretär. 2005–2018  oli ta Eesti Põllumajandusmuuseumi direktor. 2018–2020 SA Eesti Maaelumuuseumid juhatuse liige.

Teoseid
2004 "Lee 10". Eesti Rahva Muuseumi Sõprade Seltsi väljaanne. Koostanud Merli Kleinert. Tartu 2004. 155 lk

Liikmesus
Eesti Rahva Muuseumi Sõprade Selts
ICOM Eesti komitee
Rahvusvahelise Põllumajandusmuuseumide Assotsiatsioon

Viited

Välislingid
Vilja Kohler. "Suur hobusesõber mõistab Homerost". Tartu Postimees, 18. detsember 2011
"Muuseumijuhi õppereisidel puhkuse maik juures". Äripäev, 22. mai 2012
 Persoonilugu Kambja valla lehes, detsember 2020 

Eesti muuseumitöötajad
Põltsamaa Ühisgümnaasiumi vilistlased
Tallinna Ülikooli vilistlased
Tartu Ülikooli filosoofiateaduskonna vilistlased
Sündinud 1954
Chouaib Doukkali Ülikool

Chouaib Doukkali Ülikool on ülikool El Jadida linnas Marokos.

Ülikool on asutatud aastal 1985. 

Ülikoolis õpib umbes 23 tuhat tudengit (2018).

Välislingid
Ülikooli koduleht

Maroko ülikoolid
UNESCO maailmapärand Belgias

Belgia alal on UNESCO maailmapärandi nimistus 13 objekti ja 18 objekti kandidaati.

Nimistusse on kantud:
12 kultuuripärandi objekti:
1998 Flandria beginaažid
1998 La Grand-Place, Brüssel  
1998 Canal du Centre'i neli laevalifti ja nende ümbruskond, La Louvière ja Le Roeulx (Hainaut)
1999, 2005 Belgia ja Prantsusmaa linnakellatornid. Ühispärand Prantsusmaaga
2000 Arhitekt Victor Horta põhilised linnamajad (Brüssel)
2000 Brugge ajalooline keskus
2000 Spiennes'i kiviaegsed ränikivikaevandused (Mons)
2000 Tournai Jumalaema peakirik
2005 Plantin-Moretuse maja, töökoja ja muuseumi kompleks
2009 Stoclet' villa
2012 Valloonia tähtsamad kaevandusalad
2016 Le Corbusier' looming kui väljapaistev panus moodsasse arhitektuuri. Ühispärand Argentina, India, Jaapani, Prantsusmaa, Saksamaa ja Šveitsiga
üks looduspärandi objekt:
2017 Karpaatide ja teiste Euroopa regioonide muistsed ja põlised pöögimetsad. Ühispärand Albaania, Austria, Bulgaaria, Hispaania, Horvaatia, Itaalia, Rumeenia, Saksamaa, Slovakkia, Sloveenia ja Ukrainaga
nimistusse kandideerib alates 2002. aastast veel 18 objekti

Viited

Välislingid
UNESCO maailmapärand Belgias. UNESCO maailmapärandi koduleht. Inglise keeles
Alfa (Ukraina)

Erioperatsioonide Keskus „A“ (ukrainakeelne nimetus Центр спеціальних операцій боротьби з тероризмом, захисту учасників кримінального судочинства та працівників правоохоронних органів või lihtsalt Альфа, lühend ЦСО «А») on Ukraina Julgeolekuteenistuse taktikaline eriüksus.

Ajalugu 
Alfa liikmed on osalenud Donbassi sõjas.

Sõjategevus 2022. aastal 
2022. aasta 10. septembril sisenesid Alfa võitlejad vastupealetungi ajal varem Vene vägede keäes olnud Kupjanskisse.

Vaata ka 
 Omega (Ukraina)

Viited

Välislingid 
 Порошенко назначил нового начальника "Альфы" СБУ - Lb.ua, 20.03.2015 
 Спецподразделение СБУ Альфа и морская пехота США решили провести совместные тренировки под Киевом - Nv.ua, 27.10.2017 

Eriüksused
Ukraina
Ukraina sõjandus
Naksurkrevetlased

Naksurkrevetlased (Alpheidae) on kümnejalaliste seltsi kuuluv mereloomade sugukond. Naksurkrevetlastele on iseloomulikud erineva suurusega sõrad, millest suurem on tavaliselt võimeline tekitama valju raksatavat häält.

Naksurkrevetlaste sugukond on väga liigirikas, hõlmates enam kui 1100 liiki. Neid leidub kõikjal troopilistes ja lähistroopilistes rannikuvetes. Enamik naksurkrevetlastest kaevavad urge ja elavad korallrahudel, mererohuga kaetud aladel ja austrirahudel. Eranditena elab Betaeus külmades meredes ja Potamalpheops ainult magedaveelistes koobastikes.

Suured naksurkrevetlaste kolooniad võivad segada sonarite tööd ja allveekommunikatsiooni. Nende tekitatud helid meenutavad praginat ja on piisavalt valjud, et domineerida oma elupaikade lähedasi helimaastike.

Käitumine ja heli tekitamine 
Oma suurema sõra kiire sulgemisega tekitavad naksurkrevetlased valju heli. Sõra kiirel sulgemisel surutakse tema vahele jääv vesi välja joana, mis võib saakloomi uimastada või isegi tappa. Veejoa algkiirus 30 m/s on piisav kavitatsiooni tekkimiseks. Vali heli tekibki kavitatsiooni käigus moodustunud õhumullide lõhkemisest, mitte sõrast endast.

Vaata ka 
 Krevetilised
Allveeakustika

Viited 

Krevetilised
UNESCO maailmapärand Luksemburgis

Luksemburgi alal on UNESCO maailmapärandi nimistus üks objekt.

Nimistusse on kantud:
üks kultuuripärandi objekt:
1994 Luxembourg'i linn, selle vanad kvartalid ja kindlustised

Viited

Välislingid
UNESCO maailmapärand Luksemburgis. UNESCO maailmapärandi koduleht. Inglise keeles
Baikal (jook)

Baikal on alkoholivaba, tugevalt gaseeritud, väga magus toniseeriv limonaad, mis sisaldab looduslikke lõhnaaineid (taimede ekstraktid ja eeterlikud õlid).

Loomise lugu 
Limonaadi Baikal loomise lugu sai alguse 1973. aastal, kui Nõukogude Liidu Kommunistlik Partei tegi Õlle- ja Karastusjookide Tööstuse Üleliidulisele Teaduslikule Uurimisinstituudile (ВНИИ ПБП) ülesandeks luua Ameerika Ühendriikides toodetud Coca-Cola ja Pepsi-Colaga sarnane jook. Esmakordselt toodeti Baikalit Moskva karastusjookide tehases 1973. aastal. Jook on turul sellest ajast peale.

Tootmine 
Alates 1991. aastast toodetakse Baikalit Venemaal. Selle koostis ja tootmistehnoloogia oli saladus.

Joogi kontsentraadi tootmistehnoloogia ja kaubamärgi omanik on riigiasutus Venemaa Õlle-, Karastusjookide ja Veinitööstuse Teaduslik Uurimisinstituut. Joogi populaarsust näitab asjaolu, et litsentsi selle tootmiseks omandas Venemaa karastusjookide ettevõte ZAO Ost-Akva (ЗАО "Ост-Аква").

Filmistuudio 07 Продакшн dokumentaalfilmi "Nõukogude defitsiidi saladused" (esimene film) andmetel ei õnnestunud naistepuna põllumajapidamistes kasvatada ja kuna looduslike toorainete kogumine oli piiratud, ei jätkunud jooki kodumaisel turul ja selle kontsentraati ei olnud võimalik välismaale tarnida.

Süsihappegaasirikka Baikali pudelid peavad vastu pidama hüdrostaatilisele rõhule 15 atmosfääri.

Koostis

1973. aasta retsept 
Joogi Baikal 1973. aasta retseptis olid järgmised koostisosad:

 töödeldud joogivesi
 valge kristallsuhkur
 sidrunhape (happesuse regulaator)
 naatriumbensoaat (säilitusaine)
 looduslikud lõhnaained:
 taimsed lõhnaained, sh järgmised taimeekstraktid:
 salvei
 koirohi
 kikkaputke juur
 emajuur
 koriander;
 humalaõli
 eukalüptiõli
 loorberiõli
 looduslik õuna lõhnaaine
 leedripuu õite ekstrakt
 lagritsajuure ekstrakt
 veinipärmi destillaat.

Muu koostis 
Joogi põhikoostis on vesi, suhkur, sidrunhape, süsinikdioksiid ja originaalne segu looduslikest eeterlikest õlidest ja ürdiekstraktidest. Joogile annavad iseloomuliku maitse ja ergutavad omadused järgmised taimeekstraktid ja looduslikud lõhnaained:

 naistepuna ja lagritsajuure tõmmis
 eleuterokoki (ogapaanaks) või maralijuure ekstrakt
 eukalüpti eeterlik õli
 sidruni eeterlik õli
 hariliku loorberi eeterlik õli
 eeterlik nuluõli või isobornüülatsetaat
 sidrunhape

Vaata ka 
 Limonaad
 Coca-Cola
 Pepsi-Cola

Viited

Allikad 
 Riigiasutuse Venemaa Õlle-, Karastusjookide ja Veinitööstuse Teadusliku Uurimisinstituudi (ГУ ВНИИ ПБ и ВП) ametlik koduleht

Joogid
UNESCO maailmapärand Maltal

Malta alal on UNESCO maailmapärandi nimistus kolm objekti ja seitse objekti kandidaati.

Nimistusse on kantud:
kolm kultuuripärandi objekti:
1980 Ħal Saflieni Hypogeum
1980 Valletta linn
1980,1992 Malta megaliittemplid
nimistusse kandideerib alates 1998. aastast veel seitse objekti

Viited

Välislingid
UNESCO maailmapärand Maltal. UNESCO maailmapärandi koduleht. Inglise keeles
Veebiseminar

Veebiseminar (ingl web-based seminar, web seminar, webinar) on veebi vahendusel toimuv seminar, mida korraldatakse õppetöö, koosoleku, arutelu vm eesmärgil.

Haridus
Internet
Andrupene

Andrupene on küla Lätis Krāslava piirkonnas, Andrupene valla keskus. Küla jääb piirkonna keskusest Dagdast 15 ja Riiast 288 km kaugusele.

Külast läheb läbi maantee P57.

Küla asub endise Andrupene mõisa alal.

Viited

Läti külad
Krāslava piirkond
Andzeļi

Andzeļi on küla Lätis Krāslava piirkonnas, Andzeļi valla keskus. Küla jääb piirkonna keskusest Dagdast 11 ja Riiast 272 km kaugusele.

Küla asub endise Andzeļi mõisa alal.

Viited

Läti külad
Krāslava piirkond
Kaķenieki

Kaķenieki on küla (lielciems) Lätis Dobele piirkonnas Annenieki vallas; ühtlasi valla keskus. Küla jääb piirkonna keskusest Dobelest 17 ja Riiast 81 km kaugusele.

Külast läheb läbi maantee A9.

Aastal 2015 oli külas 461 elanikku, aasal 2022 oli elanikke 414.

Viited

Dobele piirkonna külad
Omega (Ukraina)

Omega (ukraina keeles Загін спеціального призначення по боротьбі з тероризмом «Омега») on Ukraina Rahvuskaardi taktikaline eriüksus.

Autasud

Ukraina kangelane 
  2022 - vanemleitnant Viktor Holovko (postuumselt)
  2022 - major Roman Sobkiv (postuumselt)

Sümboolika

Viited

Välislingid 
 ГБР задержало экс-бойца "Омеги", подозреваемого в расстрелах на Майдане - Lb.ua, 18.02.2020
 Розкрити воїна в собі: в Нацгвардії створили відео про спецпідрозділ "Омега" 25.08.2020

Eriüksused
Ukraina sõjandus
Ukraina erioperatsioonijõud

Ukraina Relvajõudude Erioperatsioonijõud (ukraina keeles Сили спеціальних операцій Збройних сил України, lühendid ССО, ССпО) on Ukraina Relvajõudude struktuuriüksus, mille ülesandeks on erioperatsioonid.

Ajalugu

Ülemad

Asutamine 
2016. aastal lõpetas esimene erioperatsioonide instruktorikursuse lend.

Sõjategevus 2022. aastal 
2022. aasta märtsi alguses HUR MO ja erioperatsioonijõudude 3. polk osalesid lahingutes Vene relvajõududega, mis proovisid võtta enda kontrolli alla Hostomeli. 2022. aasta juuli alguses tegi 
73. mereerioperatsioonide keskus pärast Maosaare lahingut saarel vaatlust ja andmete kogumist.

Struktuur

Autasud

Julguse ja Vapruse Eest 
 2022 – Üksikerioperatsioonide keskus Ida 
 2022 – 140. üksik erioperatsioonide keskus
 2022 – 142. õppekeskus

Varustus 
 2021. aastal kasutati sõidukina HMMWV-d. 2022. aasta oktoobris avaldas SSO video kamikaze-drooni kasutamise kohta.

Vaata ka 
 Poola eriväed

Viited

Välislingid 
Командир 8 полка спецназа назначен замкомандущего Сил специальных операций - ZN.UA, 07.07.2019, 11:35
В Силах спецопераций ВСУ создали авиаэскадрилью - Lb.ua, 05.01.2020 

Eriüksused
Ukraina sõjandus
Bolhrad

Bolhrad on linn Ukrainas Odessa oblastis, Bolhradi rajooni keskus.

2017. aastal elas linnas 15 274 inimest; keskmine kõrgus merepinnast 75 meetrit, pindala 94 km², asustustihedus  inimest ruutkilomeetri kohta.

Välislingid 

Odessa oblasti linnad
New Yorgi suurlinnapiirkond

New Yorgi suurlinnapiirkond (inglise keeles New York metropolitan area) on maailma suurim suurlinnapiirkond (11 640 km²), mille keskme moodustab viie linnaosaga New York. Piirkonnas elab ligikaudu 19 miljonit inimest.

Ulatus

New York (Ameerika Ühendriikide kõige suurema rahvaarvuga linn), Long Islandi saar ning Hudsoni jõeoru kesk- ja alamjooks New Yorgi osariigis;
New Jersey osariigi viis suurimat linna: Newark, Jersey City, Paterson, Elizabeth ja Edison;
Connecticuti osariigi seitsmest suurimast linnast kuus: Bridgeport, New Haven, Stamford, Waterbury, Norwalk ja Danbury.

Sadamaala

New Yorgi suurlinnapiirkonna sadamaala New Yorgi lahes on Atlandi ookeani suurim looduslik sadam.

Vaata ka
New Yorgi osariik
Empire State

Ameerika Ühendriikide geograafia
Yoshimar Yotún

Víctor Yoshimar Yotún Flores (sündinud 7. aprillil 1990 Callaos) on Peruu jalgpallur, kes mängib Peruu kõrgliiga klubis Sporting Cristal ja Peruu jalgpallikoondises. Ta võib mängida vasakkaitsja, vasaku äärepoolkaitsja või kaitsva poolkaitsja positsioonil.

Ta alustas klubikarjääri Peruu kõrgliiga klubides José Gálvez ja Sporting Cristal. Aastatel 2012 ja 2014 tuli ta Sporting Cristaliga Peruu meistriks. Vahepeal mängis ta 2013. aastal Brasiilia kõrgliiga klubis Vasco da Gama.

2015. aasta jaanuaris sõlmis ta kolmeaastase lepingu Rootsi kõrgliiga klubiga Malmö FF. Aastatel 2016 ja 2017 tuli ta Malmöga Rootsi meistriks.

2017. aasta augustis liitus ta Major League Socceri klubiga Orlando City. Ta mängis seal poolteist hooaega kuni siirdus 2018. aasta detsembris Mehhiko kõrgliigaklubisse Cruz Azul. 2021. aastal tuli ta Cruz Azuliga Mehhiko meistriks.

2022. aasta märtsis naasis ta Sporting Cristali.

Debüüdi Peruu jalgpallikoondises tegi Yotún 2011. aastal. Koondisekarjääri esimese värava lõi ta 15. oktoobril 2013 MM-i valikmängus Boliivia vastu. 2019. aasta Copa Américal sai ta Peruu koondisega teise koha ning 2011. ja 2015. aasta Copa Américal kolmanda koha. Ta on kuulunud Peruu koondisse ka 2016. aasta Copa América Centenariol, 2018. aasta maailmameistrivõistlustel ja 2021. aasta Copa Américal.

Saavutused 
Sporting Cristal
Torneo Descentralizado: 2012, 2014
Malmö FF
Allsvenskan: 2016, 2017
Cruz Azul
Liga MX: Guardianes 2021
Campeón de Campeones: 2021
Supercopa MX: 2019
Leagues Cup: 2019

Peruu jalgpallurid
Club de Regatas Vasco da Gama mängijad
Malmö FF jalgpallurid
Cruz Azuli mängijad
Sündinud 1990
Pongola

Pongola on asula Lõuna-Aafrika Vabariigis KwaZulu-Natali provintsis Zululandi ringkonnas, uPhongolo valla halduskeskus.

2011. aasta rahvaloenduse andmetel oli Pongola elanikest valgeid 57,31%, mustanahalisi aafriklasi 37,92%, India või Aasia päritolu inimesi 3,42%, värvilisi 0,64% ja teisi 0,64%. Afrikaani keelt pidas emakeeleks 55,60% inimesi, suulu keelt 30,48%, inglise keelt 8,57% ja svaasi keelt 1,43%.

Viited

Lõuna-Aafrika Vabariigi asulad
Mahlabatini

Mahlabatini on asula Lõuna-Aafrika Vabariigis KwaZulu-Natali provintsis Zululandi ringkonnas Ulundi vallas.

Mahlabatini on asutatud 1898. aastal.

2011. aasta rahvaloenduse andmetel oli Mahlabatini elanikest mustanahalisi aafriklasi 98,41%, värvilisi 0,73%, valgeid 0,60%, India või Aasia päritolu inimesi 0,07% ja teisi 0,20%. Suulu keelt pidas emakeeleks 96,74% inimesi, ndebele keelt 0,99%, afrikaani keelt 0,76%, tsvana keelt 0,46% ja inglise keelt 0,46%.

Viited

Lõuna-Aafrika Vabariigi asulad
Mtwalume

Mtwalume on asula Lõuna-Aafrika Vabariigis KwaZulu-Natali provintsis Ugu ringkonnas, uMdoni valla halduskeskus. Mtwalume asub India ookeani rannikul.

2011. aasta rahvaloenduse andmetel oli Mtwalume elanikest valgeid 74,59%, mustanahalisi aafriklasi 18,03%, India või Aasia päritolu inimesi 4,92%, värvilisi 2,30% ja teisi 0,16%. Afrikaani keelt pidas emakeeleks 42,30% inimesi, inglise keelt 41,31%, suulu keelt 12,62% ja koosa keelt 1,97%.

Viited

Lõuna-Aafrika Vabariigi asulad
Witsand

Witsand on asula Lõuna-Aafrika Vabariigis Lääne-Kapimaa provintsis Garden Route'i ringkonnas. Witsand asub India ookeani rannikul Breede jõe suudmes.

2011. aasta rahvaloenduse andmetel oli Witsandi elanikest valgeid 87,23%, mustanahalisi aafriklasi 9,66%, värvilisi 2,18% ja teisi 0,93%. Afrikaani keelt pidas emakeeleks 72,12% inimesi, inglise keelt 25,96% ja tsvana keelt 0,64%.

Viited

Lõuna-Aafrika Vabariigi asulad
Buffelsbaai

Buffelsbaai on küla Lõuna-Aafrika Vabariigis Lääne-Kapimaa provintsis Garden Route'i ringkonnas Knysna vallas. Buffelsbaai asub India ookeani rannikul.

2011. aasta rahvaloenduse andmetel oli Buffelsbaai elanikest värvilisi 71,83%, valgeid 26,76% ja mustanahalisi aafriklasi 1,41%. Afrikaani keelt pidas emakeeleks 100,0% inimesi.

Galerii

Viited

Lõuna-Aafrika Vabariigi asulad
Umbumbulu

Umbumbulu on linn Lõuna-Aafrika Vabariigis KwaZulu-Natali provintsis eThekwini linnaringkonnas.

2011. aasta rahvaloenduse andmetel oli Umbumbulu elanikest mustanahalisi aafriklasi 98,73%, valgeid 0,56%, India või Aasia päritolu inimesi 0,11%, värvilisi 0,07% ja teisi 0,48%. Suulu keelt pidas emakeeleks 93,41% inimesi, ndebele keelt 2,24%, inglise keelt 1,64% ja afrikaani keelt 0,71%.

Viited

KwaZulu-Natali provintsi linnad